The Legend of Zelda: Collector’s Edition

The Legend of Zelda: Collector’s Edition on pelikokoelma Nintendo GameCubelle. Siihen sisältyy yksi demo ja neljä täysimittaista The Legend of Zelda -pelisarjan peliä:
 The Legend of Zelda
 Zelda II: The Adventure of Link
 The Legend of Zelda: Ocarina of Time
 The Legend of Zelda: Majora’s Mask
 The Legend of Zelda: The Wind Waker (20 minuuttia pelattava esittelyversio)

Pelikokoelma ei sisällä The Legend of Zelda: A Link to the Pastia, sillä kokoelmaa tehdessä Game Boy Advance -versio pelistä oli edelleen saatavilla. Collector’s Editionin julkaisun yhteydessä Nintendo ilmoitti, että Game Boy Player -lisälaitteella varustetulla Nintendo GameCubella pystyi nyt pelaamaan jokaista siihen mennessä ilmestynyttä The Legend of Zelda -peliä.

Tuotetta ei myyty erikseen, vaan sitä tarjottiin vuonna 2003 Pohjois-Amerikassa, Euroopassa ja Australiassa markkinoidun GameCuben kylkiäisenä ja Nintendon järjestämissä erikoistapahtumissa. Japanissa pelin saattoi hankkia Nintendo-klubin jäsenyyden kauttaThe Legend of Zelda Collector's Edition, IGN.com  . Luettu 9. kesäkuuta 2007.. Pohjois-Amerikassa Nintendo Power ja Ruotsissa Club Nintendo -lehdet jakoivat peliä tilaajalahjana. Yhdysvalloissa GameCuben hankkineet pelaajat saattoivat hankkia pelin ilmaiseksi rekisteröimällä Nintendo of Americalle konsolinsa ja kaksi muuta Nintendon peliäZelda Bundle at $99, IGN.com . Luettu 9. kesäkuuta 2007..

Kokoelmaa varten peleistä ei tehty GameCube-versioita, vaan niitä käytettiin emulaation avulla. Majora’s Maskin emulaatiossa ilmeni ongelmia, jotka saattoivat johtaa pelin kaatumiseenLegend of Zelda: Collector's Edition, IGN.com . Luettu 9. kesäkuuta 2007.. Ocarina of Timessä ja Majora’s Maskissa emulaatio vaihtoi pelien resoluution Nintendo 64:n 320x240 pikselistä GameCuben 640x480 pikseliin.

 Lähteet 

 Aiheesta muualla 


Collectors Edition
Luokka:Nintendo GameCube -pelit
Luokka:Vuoden 2003 videopelit
Luokka:Nintendon julkaisemat videopelit
Luokka:Videopelikokoelmat